
Az ELTE által meghirdetett Nyári Egyetemen való részvétel számomra szakmai és személyes szempontból is egyaránt megérte. A kiutazás és hazajövettel szerencsére gördülékenyen ment. A szobabeosztással kapcsolatban ugyanakkor a megérkezéskor már gond került, mivel a résztvevők elhelyezése nem minden esetben történt a várakozásoknak megfelelően. Ez kezdetben kellemetlenséget okozott, plusz hajnalban érkeztünk meg és a szobákat csak 11 körül vehettük át (hiába szóltunk erről) így, ez idő alatt már neki álltunk a városnézésnek, és megpróbáltuk eltölteni az időt valahogy, ami végülis nem lett hiába, élményekben gazdag lett. (csak nagyon fáradtak voltunk) A szobák elfoglalása után már nem merült fel több probléma hála, a szálláshely kialakítása és a kétágyas szobák berendezése elfogadható volt, a szobák tiszták, rendezettek és kényelmesek voltak.
A mobilitás középpontjában a szakmai fejlődés és az tudásbővítés állt. A háromnapos program során számos előadáson vehettünk részt. Az első nap elsősorban a megnyitóhoz, a résztvevők köszöntéséhez és az általános bevezető előadásokhoz kapcsolódott. Itt is beszélhetünk és hallgathatunk érdekes témákat, mint például az Intézménytervezés és közjog vagy épp a Gyermekvédelem és annak szabályozásai az EU-ban. Két teljesen eltérő témát hallgathatunk végig, mégis mindegyikben volt egy közös pont, amelyben megfigyelhető volt az adott előadó hozzáállása és szívügye egyaránt, ami azt képviselte, hogy bizonyos területek mennyire is tudnak fontosak lenni, mégis oly kevesen veszik észre, vagy épp oly sokan nem is akarják észrevenni, pedig ahhoz, hogy a világ vagy pedig egy ország helyzete stabilabb és elfogadható lehessen, ahhoz szükséges feltételek melyeket figyelembe kell venni.
 A következő két napon az előzetesen kiválasztott, érdeklődési körüknek megfelelő előadásokon vettünk részt. Az általam választott szekció a nyílt tudományok voltak, amelynek központjában a kutatásokkal kapcsolatos információk, dolgozatok készítése, az AI alkalmazása, valamint a nyílt tudományok ismertetése voltak a fő tematikák. Ígéretesnek hangzott, hiszen már egy alaptudással mentünk ki és kíváncsian vártam van-e valami különbség, esetleg újdonság, amely képes hozzáadni valami mást. Szerencsére nem kellett csalódni, mivel két fiatal oktató tartotta az előadásokat, akik szakmai felkészültségük mellett kifejezetten közvetlen és hiteles előadói stílussal rendelkeztek és meglepően segítőkészek és érdeklődőeknek bizonyultak a hallgatókkal kapcsolatban. Különösen pozitív benyomást tett rám, hogy az előadók nemcsak a tananyag átadására törekedtek, hanem saját tapasztalataikat és véleményüket is őszintén megosztották velünk, valamint érdeklődést mutattak ki a mi kutatásaink iránt. Erről még külön beszéltünk és kitértünk rá, például az én területemnél, eleinte meglepődtem, viszont egyből kapcsoltam, mivel láttam, hogy jószándék vezérli az előadó tanárt és több részletbe belemenő dolgon mentünk át a téma kapcsán, elmondta a véleményét és adott másközeli perspektívát, hogy jobb szintre emeljem akár a kutatói szándékaimat. A megszerzett ismeretek több ponton is kiegészítették a korábban tanultakat, mint végül kiderült, ugyanakkor új nézőpontokat is biztosítottak. Az előadások utolsó napján mikor a diplomákat adták át végül odamentem az oktatóhoz és felmértem, hogy tényleg segítőkész, vagy csak állította, a végkimenettel kellemes csalódás volt. A tanár elmondta: ha bármiben kell segíteni csak nyugodtan írjak vagy küldjem el a dolgozatomat, valamint a ppt anyagait is megkaptam, hogy ezáltal tudjak haladni és fejlődni. Ennek köszönhetően a programot szakmai szempontból kifejezetten hasznosnak és inspirálónak tartom, valamint jó volt látni, hogy igenis a tanárok a mi javunkat akarják és ha már egy apró lépéssel is tudnak támogatni akkor az már fél sikernek minősül, mindegy melyik országból, régióból vagy területről érkezik az ember.

A szabadidőt minél tartalmasan próbáltuk kihasználni. A programra a barátnőmmel érkeztem, így a Nyári Egyetem mellett Budapest felfedezésére is lehetőségünk nyílt, ami egymagában is egy élmény lett volna, viszont ketten elindulni az már egy szórakozással teli kalandot jelentett. Többek között ellátogattunk a Margit- szigetre, Parlamenthez, a Budai Várhoz, a Szent István Bazilikához. Valamint sétáltunk a Duna-part és a rakpart környékén is. A városnézés során kulturális szempontból is megismerhettük a hely történelmét, amely plusz pont a nyári egyetemet szervező egyetemnek.  
Összességében az ELTE Nyári Egyetemen való részvételt meglepően pozitív tapasztalatként értékelem. A program hozzájárult szakmai ismereteim bővítéséhez, amit el is vártam, valamint új perspektívák megismeréséhez és felfedezéséhez. Emellett Budapest kulturális és történelmi értékeinek megismerése, illetve az új közösségi élmények személyes szempontból is jelentős hozzáadott értéket adott, hiszen rengeteg Magyarországon kívüli magyar hallgatóval volt szerencsénk találkozni. A kezdeti szervezési nehézségek ellenére a program összességében jól teljesítette a célját, és úgy gondolom, hogy mind szakmai, mind személyes fejlődés szempontjából értékes lehetőséget ajánlott. A közel jövőben is remélem lesz még ehhez hasonló lehetőség, hiszen érdemes kipróbálni és esélyt adni az új dolgoknak.
